Statsforvalteren i Vestfold og Telemark – Rapportering for 2024 – Kompetanse- og tjenesteutviklingstilskudd

**VEILEDNING TIL RAPPORTERING**

**VEDLEGG 1 – MÅLOPPNÅELSE, KOMPETANSETILTAK (GRUNN-, VIDERE- OG ETTERUTDANNING), BPA OG TJENESTEUTVIKLINGSPROSJEKTER**

* Delvis utfylt excel-ark for hver tilskuddsmottaker blir sendt ut direkte til kontaktpersonen oppgitt i søknaden for 2024

**VEDLEGG 2 – RAPPORTERINGSSKJEMA ÅRSVERKSUTVIKLING 2025 og 2026**

Kommunene skal rapportere på **planlagt økning eller reduksjon av årsverk innen ulike utdanningsgrupper** (ifølge kommunens budsjett og økonomiplan). I skjemaet skal også oppgis **antall læreplasser for helsefagarbeidere**. Skjemaet er det samme som ble benyttet for rapportering på kompetanseløftet for noen år siden og bør være kjent for kommunene.

**VEDLEGG 3 – SKRIFTLIG RAPPORT KOMPETANSE, BPA OG TJENESTEUTVIKLINGSPROSJEKTER**

Dette er et word-skjema hvor kommuner og andre som har fått tilskudd fra kompetanse- og tjenesteutviklingstilskudd skal gi sine vurderinger av kompetanseutvikling, måloppnåelse og nytteverdi for pasient/bruker.

Dersom prosjektet er sluttført, gi en evaluering av hva prosjektet har gitt av effekt og gevinst i helse- og omsorgstjenesten, og hvilken betydning det har hatt/vil ha for praksis. Gi også gjerne en beskrivelse av om deres virksomhet har delt erfaringer med andre virksomheter eller har plan for dette.

**REVISORKONTROLL OG REGNSKAP**

Revisorkontroll

Krav til revisorbekreftelse gjelder tilskudd over 200 000 kroner, når man ser alle delene av tilskuddet samlet (kompetanse, BPA og tjenesteutvikling). Dersom tilskuddsbeløpet til kommunen/søkeren samlet sett var mindre enn 200 000 kroner, er det ikke krav til revisorbekreftelse. Dersom innvilget tilskudd er høyere enn 200 000 kroner per år, mens forbruket er lavere enn 200 000 kroner per år, kan det leveres revisorbekreftelse for to år av gangen. For tilskuddsbeløp under 200 000 kroner, ber vi om at utskrift av (prosjekt)regnskapet for 2024 sendes sammen med rapporteringen.

**For tilskudd over 200 000 kroner** (utbetalt tilskudd sett samlet)

Regnskapet skal revideres av registrert revisor, statsautorisert revisor eller oppdragsansvarlig kommunerevisor (jf. § 11 i forskrift om revisjon i kommuner og fylkeskommuner) i samsvar med Den norske revisorforenings standard ISA 805 «Særlige hensyn ved revisjon av enkeltstående regnskapsoppstillinger og spesifikke elementer, kontoer eller poster i en regnskapsoppstilling».

Tilskuddsmottaker må gi revisor en kopi av tilskuddsbrevet før revisorkontroll.

Informasjon om regelverket for kompetanse- og tjenesteutviklingstilskudd er her: [Kompetanse- og tjenesteutviklingstilskudd - Helsedirektoratet](https://www.helsedirektoratet.no/tilskudd/kommunalt-kompetanse-og-innovasjonstilskudd)

November 2024